劉琮 (劉表個仔)

劉琮，表字不詳，山陽郡高平縣人，係荊州牧劉表嘅二仔。劉表同老婆都好鍾意劉琮，因此諗住立劉琮為繼承人。劉表嘅舅仔蔡瑁同埋外甥張允都好支持劉琮，佢哋叫劉表將大仔劉琦外放做江夏太守，之後又叫劉表立劉琮為繼承人，劉琦同劉琮嘅關係因此而變差。建安十三年，劉表病重，劉琦立即從江夏趕返嚟探望，蔡瑁、張允等人知道劉琦好孝順。驚劉表將個位傳畀佢，於是佢哋阻住劉琦，唔畀佢同劉表見面，劉琦只好返去江夏。劉表死後，劉琮繼承佢嘅官爵。劉琮將侯印送畀劉琦嚟拉攏佢，劉琦因為之前單嘢而將嗰印抌落地度。嗰時曹操大軍南下，劉琮原本仲諗住抵抗，但喺傅巽等人嘅勸說下選擇向曹操投降。曹操封佢做青州刺史，之後又表佢做諫議大夫，參同軍事。

參攷

引用

三國人
東漢人
劉氏